«Θεοί, Μύθοι και Θνητοί»
έκθεση για την αρχαία Ελλάδα στο Μουσείο για τα Παιδιά του Μανχάταν
«Θεοί, Μύθοι και Θνητοί» τιτλοφορείται η έκθεση που ετοιμάζει το  και η οποία φιλοδοξεί να παρακινήσει μεγάλους και μικρούς να ανακαλύψουν την αρχαία Ελλάδα. Ο Άντριου Άϊκερμαν διευθυντής του μουσείου και ελληνολάτρης πιστεύει ότι αποτελεί επιτακτική ανάγκη να εισαχθεί η κλασική παιδεία στην αμερικανική δευτεροβάθμια εκπαίδευση. «To μουσείο του Παιδιού», λέει ο κύριος Άϊκερμαν, «συνεργάζεται στενά με ένα δημόσιο γυμνάσιο. Στο μάθημα της λογοτεχνίας παρατηρήσαμε ότι τα παιδιά είχαν μεγάλες ελλείψεις στον τομέα της κλασικής παιδείας. Δεν καταλάβαιναν αναφορές στην «Αχίλλειο Πτέρνα», ή στο «κουτί της Πανδώρας». Και δεν ήταν μόνο τα κενά στην παιδεία τους, αλλά και το γεγονός ότι δεν θα είναι έτοιμοι όταν αποφοιτήσουν να λειτουργήσουν σαν πολίτες». H έκθεση απευθύνεται σε παιδιά 6 με 10 χρόνων αλλά και στους γονείς τους. Θα χρησιμοποιεί αρχαία αντικείμενα, θεατρικά δρώμενα, παιχνίδια για να προσεγγίσουν τον αρχαίο ελληνικό πολιτισμό. Σε ένα σημείο θα υπάρχει ένα πελώριος Δούρειος Ίππος που τα παιδιά θα μπορούν να σκαρφαλώσουν και να μπουν μέσα. Θα μπορούν να κτίσουν ένα αρχαίο ναό, να γράψουν το όνομα τους στα ελληνικά. Θα μπορούν να αποκρυπτογραφήσουν αρχαίες επιγραφές για την δημοκρατία. Ο κύριος Άϊκερμαν πιστεύει ότι η κλασική παιδεία θέτει τα θεμέλια της δημοκρατίας αλλά και της αυτοεξέτασης. «Έχουμε ξεχάσει τη σπουδαιότητα της αρχαίας ελληνικής κληρονομιάς η οποία αποτελεί το θεμέλιο λίθο του ποιοί είμαστε σήμερα στην Αμερική. Επίσης μας δίνει ένα τρόπο να εξετάσουμε τη ζωή μας σε βάθος με άξονα τη φιλοσοφία, αλλά μας δίνει επίσης και ένα ρεαλιστικό τρόπο προσέγγισης». Ο κύριος λέει ο κύριος Άϊκερμαν δεν βλέπει την προσπάθεια αυτή σαν μία έκθεση που έρχεται και παρέχεται, αλλά σαν μία προσπάθεια επαναπροσδιορισμού του ρόλου της κλασσικής παιδείας στο αμερικανικό εκπαιδευτικό σύστημα. Τί όμως μαθαίνουν σε εμάς τους θνητούς οι θεοί και οι μύθοι; Ο κύριος Άϊκερμαν απαντά χωρίς δισταγμό: «Για τα παιδιά πολλές από τις ιστορίες, τους μύθους, έχουν να κάνουν με το πώς βλέπουμε τη ζωή, πώς κάνουμε επιλογές και πώς παίρνουμε αποφάσεις, αυτό δηλαδή που ο Αριστοτέλης αποκαλούσε την ζωή υπό εξέταση. Και τα παιδιά θέλουν να διδαχθούν τί είναι σωστό ή λάθος και θέλουν να καταλάβουν ότι ορίζουν τη ζωή τους και στην αρχαία Ελλάδα οι θνητοί ορίζουν τη ζωή τους». H έκθεση «Θεοί, Μύθοι και Θνητοί» πρόκειται να εγκαινιαστεί στις αρχές του 2007. Θα παραμείνει ενάμισι χρόνο στη Νέα Υόρκη και μετά θα περιοδεύσει επί 4 χρόνια σε άλλες αμερικανικές μεγαλουπόλεις. Το πρωταρχικά στάδια αυτής της προσπάθειας υποστηρίζουν το Ίδρυμα Σταύρος Νιάρχος, το Ίδρυμα Τζαχάρης και το Αμερικανικό Εθνικό Κληροδότημα Ανθρωπιστικών Σπουδών. Το συνολικό κόστος θα ανέλθει στα 1,7 εκατομμύρια δολάρια.